અમદાવાદ સહિત સમગ્ર ગુજરાતમાં છેલ્લા કેટલાક દિવસોથી અવિરત વરસાદ થઈ રહ્યો છે. બારે મેઘ ખાંગા થતાં ઉત્તર ગુજરાતમાં પૂરની સ્થિતિ છે, હજુ તો ઉત્તર ગુજરાતમાં માંડ માંડ પૂરના પાણી ઓસરવાના શરુ થયા છે, ત્યાં સાબરમતીમાં આવેલા ઘોડાપૂરને કારણે અમદાવાદ તેમજ ખેડા જિલ્લાના કેટલાક ગામોમાં પૂરના પાણી ફરી વળ્યા છે. ભારે વરસાદના કારણે હજુય રાજ્યના અનેક સ્ટેટ તેમજ નેશનલ હાઈવે બંધ છે.